- சண்முகம், மேலே சிரீகாந்து குறிப்பிட்டது ஒரு பொது பட்டியல், அதில் சரியான வழக்கு பதிவாவது நல்லது என்னும் நோக்கில் என் கருத்துகளை முன் வைத்தேன். "*வணிகப் பெயர்களில் இலக்கணப் பிறழ்ச்சிகள் இருந்தாலும் மாற்றக் கூடாது*" என்று கூறும் நீங்கள் வணிக நிறுவனத்தை விட பல்லாண்டுகள் வாழ்ந்து வந்திருக்கும் *மொழியின்* வழக்கத்தை மாற்றக்கூடாது என்று கூறுவோருக்கு என்ன மறுமொழி தருவீர்கள்? தமிழில் B, G, முதலான பல எழுத்தொலிகள் சில இடங்களில் வரும் எனினும் முதலெழுத்தாக வரவியலாதே அதற்கு என்ன செய்ய இயலும்? திரித்துத்தானே எழுதுகின்றோம். எனவே மாற்றாமல் எழுதுதல் இயலாது என்று புரிந்துகொள்ள வேண்டும் அல்லவா? பிறமொழிகளிலும் அவர்கள் எழுத்துகளில் எழுதினாலும் ஒரே மாதிரியாக ஒலிப்பது கிடையாது. இவற்றை எல்லாம் கருத்தில் கொண்டால் "மாற்றக்கூடாது" என்பதன் கருத்து வலுவிழக்கும். நாம் எழுதுவது நம் மொழியில் புரிவதற்காக, வழங்குவதற்காக. K.M. போன்ற உரோமன் எழுத்துகளையும் சேர்த்து எழுதுவதை எதற்காகக் கூறினேன் எனில், *பலர் ஒன்றைச் செய்கின்றார்கள் என்பதால் அது சரியாகாது என்று சுட்டிக்காட்ட*. இப்பொழுது சிலர் ஊர்களின் பெயரைக் கூட உரோமன் எழுத்தை முன் வைத்து எழுதுகின்றனர் (எ.கா. R.புதூர், S.நல்லூர், S.கோடிக்குளம்). இவை சீரழிப்புகளின் பல கோணங்கள் சில. *அனுமான், ஹனுமான்* இரண்டு வழக்கங்களும் இருப்பதாகக் கொண்டாலும் அனுமான் என்னும் வழக்குக்கு முன்னுரிமை தருதல் வேண்டும் அல்லவா (தமிழில் எழுதும் பொழுது தமிழ் எழுத்துகளில் இருப்பதாலும், பொதுவாக எல்லோருக்கும் எளிமையாக இருப்பதாலும்; மூச்சுச் சிக்கனம் இருப்பதாலும்)? *பாரதி சாதிகள் இல்லையடி பாப்பா* என்றுதான் பாடினார் என்று நினைவு, ஆனால் பாரதி பல இடங்களில் குறிப்பாக உரைநடைகளில் கிரந்தம் கலந்து எழுதியுள்ளார். அவர் காலத்தில் உரோமன் எழுத்தைக் கலந்து எழுதியவர்களும் இருந்தனர். அவர் காலத்தில் அக்கிராசனர், அபேட்சகர் என்று கடுமையான சமற்கிருதத் தாக்கத்துடன் எழுதும் பழக்கங்களும் இருந்தன. பாரதியார் *காரியதரிசி* என்னும் சமற்கிருதத்துக்கு மாற்றாக நல்ல தமிழ்ச்சொல் ஒன்றைக் கண்டுபிடிக்கத் திணறியதும் வரலாறு. இன்று செயலாளர், செயலர் என்பன வழக்கில் உள்ளன. நல்ல தமிழில் எழுதுவதைப் பாரதி போன்றோர் கட்டாயம் வரவேற்றிருப்பர்! எளிமையும் சீர்மையும், அதுவும் குறிப்பாக பொதுப் பட்டியலாக இருக்கும் இடங்களிலும், தரம் நிறுவும் எழுத்துகளாக இருக்கும் இடங்களிலும் தமிழை முதன்மைப் படுத்தி, எல்லோருக்கும் எளிதாக இருக்கும் முறையில் எழுதுவது நல்லது. --செல்வா (பேச்சு) 20:41, 14 ஆகத்து 2012 (UTC) --மதனாகரன் (பேச்சு) 02:57, 15 ஆகத்து 2012 (UTC)
:கிரந்தம் பற்றிய உரையாடல்கள் அடிக்கடி எழுகின்றன. இவை தொடர்பாக நல்ல முடிவொன்றை எடுப்பது நல்லது. ஆங்கில எழுத்துகளைத் தலைப்புகளில் பயன்படுத்தாது கே, எம் என்றவாறே விக்கிப்பீடியாவில் எழுதுவது போலக் கிரந்தத்தையும் தவிர்க்கவே வேண்டும். தமிழ் விக்கிப்பீடியாவிலே தமிழ் எழுத்துகள் அல்லாதவை பாரிய அளவில் பயன்படுத்தப்படுவதை எவ்வாறு ஏற்றுக் கொள்வது? பொது வழக்கு என்பதற்காக ஒன்றை அப்படியே ஏற்றுக் கொள்ள வேண்டும் என்றில்லை. --மதனாகரன் (பேச்சு) 02:57, 15 ஆகத்து 2012 (UTC)
::பல பழைய கிரந்த உரையாடல்களை படித்ததில் இருந்து நாமிருவரும் மாறி மாறி உரையாடுவது ஒரு முடிவிற்கு வராது என்பதனையும், நேரம்தான் விரயமாகும் என்பதனையும் புரிந்து கொண்டேன். என்னுடைய கருத்து/தீர்வு இதற்கு என்னவெனில் மதன் கூறியது போல **தமிழ் விக்கியில் கிரந்தம் அறவே பயன்படுத்தக் கூடாது, அனைவரும் சிறிதும் இலக்கணம் பிசகாமல் தொல்காப்பிய, நன்னூல் முறைப்படிதான் எழுத வேண்டும்** என்றொரு கொள்கை முடிவை கொண்டு வாருங்கள். ஓரிரு மாதங்கள் அனைத்து பயனர்களின் கருத்தையும்/வாக்கெடுப்பு கேட்போம். ஐ.பி பயனர்கள், முடிந்தால் வெளியுலக தமிழறிஞர்கள் உட்பட அனைவரின் கருத்தையும் கேட்போம். தள அறிவிப்பு, ஆங்கில விக்கி Geo location அறிவிப்பு, சமூக வலைத்தளங்கள் போன்ற இயன்ற அனைத்து இடங்களிலும் இக்கருத்து கேட்பு பற்றி பரப்பலாம் (இது தமிழ்ச் சமூகத்தின் கருத்தை தெரிந்து கொள்வதற்காக, முடிவு எடுக்க அல்ல). முடிவு எடுக்கும் போது தமிழ் விக்கி சமூகத்தின் (அனைத்து தமிழ் விக்கித்திட்டமும்) பயனர்கள் அனைவரின் ஒத்த கருத்து இருக்குமானால் அந்த கொள்கையை கண்டிப்பாக அமல்படுத்தலாம், அதை விடுத்து இவ்வாறு ஒவ்வொரு பக்கங்களிலும் உரையாடுவது (சில கட்டுரைகளில், தலைப்புகளில் மட்டும் கிரந்தம் தவிர்ப்பது/முன்னிலைப்படுத்துவது என்பது சரியானதாக எனக்கு தோன்றவில்லை), அனைவரது நேரத்தையும் விரயமாக்கும், தனிப்பட்ட மனக்கசப்பை கூட ஏற்படுத்தலாம்.--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 04:48, 15 ஆகத்து 2012 (UTC)